**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2022 m. gruodžio 22 d. Nr. B1-257

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 35.1.4 papunkčiu, atsižvelgdama į Molėtų rajono savivaldybės administracijos vykdytą investicinį projektą „Baltadvario įtvirtintos dvaro sodybos išlikusių fragmentų ir dalies teritorijos sutvarkymo bei pritaikymo pažintiniam turizmui“,

Molėtų rajono savivaldybės taryba n u s p r e n d ž i a:

Padidinti įsigijimo savikainą Molėtų rajono savivaldybės administracijos patikėjimo teise valdomo nekilnojamojo turto esminio pagerinimo darbų (projektavimo paslaugos ir Baltadvario įtvirtintos dvaro sodybos fragmentų Baltadvario k. architektūriniai matavimo darbai; balansinė sąskaita 1210121 ) verte:

1. pastato - Baltadvario įtvirtintos dvaro sodybos fragmentų Šiaurės vartų pastato fragmentų (inventorinis Nr. 484985; unikalus Nr. 4400-0578-0532; įsigijimo savikaina 2341,38 Eur), esančio Molėtų r. sav., Videniškių sen., Baltadvario k. 1B, 10242,08 (dešimčia tūkstančių dviem šimtais keturiasdešimt dviem eurais ir 8 ct) Eur, finansavimo lėšos – kiti šaltiniai;

 2. pastato - Baltadvario įtvirtintos dvaro sodybos fragmentų Rytų vartų pastato fragmentų (inventorinis Nr. 484985A; unikalus Nr. 4400-0578-1076; įsigijimo savikaina 612,74 Eur), esančio Molėtų r. sav., Videniškių sen., Baltadvario k. 1B, 2560,52 (dviem tūkstančiais penkiais šimtais šešiasdešimt eurų ir 52 ct) Eur, finansavimo lėšos – kiti šaltiniai.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika